Franciscus Hollande

Franciscus Hollande, vulgo plene François Gérard Georges Nicolas (Franciscus Gerardus Georgius) Hollande (Rothomagi die 12 Augusti 1954 natus) est rerum politicarum peritus Francicus et fuit a die 15 Maii 2012 ad 14 Maii 2017 Franciae praeses. Successor eius est Emmanuel Macron.

Alumnus est Lycei Pasteur Noviliaci in oppido, Universitatis Parisiensis II, Scholae Studiorum Commercialium Superiorum et Instituti Scientiarum Politicarum necnon Scholae Nationalis Administrationis eiusdem urbis, unde laureatus exiit eodem anno 1980, quo et Segolena Royal, Michael Sapin, Dominicus de Villepin et Rainaldus Donnedieu de Vabres inde processerunt. 

 Cursus honorum 
Annis 1988 - 1993 et ab anno 1997 legatus ad Conventum Nationalem est.
Die 22 Aprilis 2012 primum ordinem petitionis Praesidatus Rei Publicae Franciae cum suffragii 28,6% vicit. In secundo ordine die 6 Maii 2012 contra praesidem Nicolaum Sarkozy victoriam abstulitFrance Soir 6 Maii 2012. Die 15 Maii magistratum summum iniit. Secundus praeses e Factione Socialistica et die 17 Maii 2013, legem de matrimonio pro omnibus apud Consilium constitionis signavit.

 Vita privata 
Hollande olim more uxorio cum politica Segolena Royal vixit, quae eo liberos quattuor peperit, postea cum Valeria Trierweiler, quam anno 2013 reiecit. Denuo amasiam habere Iuliam Gayet refertur.

 Bibliographia 
 Anna Cabana, Anne Rosencher, Entre deux feux. Lutetiae: Grasset, 2012. ISBN 978-2-246-80287-7 
 Angelique Chrysafis, "François Hollande brings Greens to government in cabinet reshuffle" in The Guardian (11 Februarii 2016)
 Hélène Fontanaud, Sophie Landrin, Les meilleurs ennemis: les coulisses de la primaire socialiste. Lutetiae: Fayard, 2011 

 Nexus externi 


 Francisci Hollande blog 
 DDe Francisco Hollande
 De Francisco hollande apud Conventum Francicum

 Notae 

Categoria:Legati Conventui Nationali Francico
Categoria:Praesides Franciae
Categoria:Coprincipes Andorrae
Categoria:Alumni Scholae Nationalis Administrationis
Categoria:Alumni universitatum et scholarum Parisiensium
Categoria:Alumni Instituti Scientiarum Politicarum Parisiensis
Categoria:Alumni Scholae Studiorum Commercialium Superiorum
Categoria:Incolae Normanniae
Categoria:Alumni Lycei Pasteur (Noviliacum)